CELEX: 22016D1286
Language: sk
Date: 2015-04-30 00:00:00
Title: Rozhodnutie Spoločného výboru EHP č. 103/2015 z 30. apríla 2015, ktorým sa mení príloha X (Služby všeobecne) k Dohode o EHP [2016/1286]

4.8.2016   
               
               
                  SK
               
               
                  Úradný vestník Európskej únie
               
               
                  L 211/57
               
            ROZHODNUTIE SPOLOČNÉHO VÝBORU EHP
      č. 103/2015
      z 30. apríla 2015,
      ktorým sa mení príloha X (Služby všeobecne) k Dohode o EHP [2016/1286]
      SPOLOČNÝ VÝBOR EHP,
      so zreteľom na Dohodu o Európskom hospodárskom priestore (ďalej len „Dohoda o EHP“), a najmä na jej článok 98,
      keďže:
      
                  (1)
               
               
                  Vykonávacie rozhodnutie Komisie 2014/89/EÚ zo 14. februára 2014 o pilotnom projekte na vykonávanie povinností administratívnej spolupráce stanovené v smernici Európskeho parlamentu a Rady 2007/59/ES prostredníctvom informačného systému o vnútornom trhu (1), sa má začleniť do Dohody o EHP.
               
            
                  (2)
               
               
                  Príloha X k Dohode o EHP by sa preto mala zodpovedajúcim spôsobom zmeniť,
               
            PRIJAL TOTO ROZHODNUTIE:
      Článok 1
      Za bod 3 [nariadenie Európskeho parlamentu a Rady (EÚ) č. 1024/2012] prílohy X k Dohode o EHP sa vkladá tento bod:
      
         
                     „3a.
                  
                  
                     
                        32014 D 0089: vykonávacie rozhodnutie Komisie 2014/89/EÚ zo 14. februára 2014 o pilotnom projekte na vykonávanie povinností administratívnej spolupráce stanovené v smernici Európskeho parlamentu a Rady 2007/59/ES prostredníctvom informačného systému o vnútornom trhu (Ú. v. EÚ L 45, 15.2.2014, s. 36).“
                  
               
      Článok 2
      Znenie vykonávacieho rozhodnutia 2014/89/EÚ v islandskom a nórskom jazyku, ktoré sa uverejní v dodatku EHP k Úradnému vestníku Európskej únie, je autentické.
      Článok 3
      Toto rozhodnutie nadobúda účinnosť 1. mája 2015 pod podmienkou, že boli doručené všetky oznámenia podľa článku 103 ods. 1 Dohody o EHP (*), alebo dňom nadobudnutia účinnosti rozhodnutia Spoločného výboru EHP č. 102/2015 z 30. apríla 2015 (2), podľa toho, čo nastane neskôr.
      Článok 4
      Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
      
         V Bruseli 30. apríla 2015
         
            
               Za Spoločný výbor EHP
            
            
               predseda
            
            Gianluca GRIPPA
         
      
      
         (1)  Ú. v. EÚ L 45, 15.2.2014, s. 36.
      
         (*)  Ústavné požiadavky neboli oznámené.
      
         (2)  Pozri stranu 55 tohto úradného vestníka.